# Montalhon

Montalion o Montalhon$^,$$^,$$^,$ (Montaillou en francés) es una comuna occitana del País de Fois, situada dins lo departament d'Arièja e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Montalhon :
| | Comuns (Aude) | |
| Pradas | | Camurac (Aude) |
| | Sorjat | Merial (Aude) |

## Toponimi

La prononciacion es [munta'ʎu]. Las fòrmas ancianas son : Monte Alyone en 970, (castra de) Monte Alyone en 1272, Montem Alionem, Montealione, Montalione en 1311, Montealionis en 1320, 1323 e 1324, Mons Alionis, Monte Alionis en 1318-25, Monte Alione en 1375, Montalio en 1385, 1390, Montaleo en 1391, (castrum de) Montealione en 1415, Montealione en 1424, Montalio (Cronica d'Esquerrier, en 1456), etc.
Segon los Féniés, coma Dauzat e Rostaing, lo nom es format del mot occitan Mont e d'un nom germanic d'òme, Agilo$^,$. Segon Negre, citat per Patrici Pojada, s'agís del latin montem e del nom germanic de persona Alio(n), Elionus. Segon Lemoine, citat per Patrici Pojada, lo nom ven del nom galloroman Allius e lo sufixe gallic -one. Segon Astor, , citat per Patrici Pojada, -Alhon es lo nom del país d'Alhon, los noms de païses, comtats, senhoriás venon d'un nom de proprietat galloromana o de la Nauta Edat Mejana, lo centre del poder. Coma Lemoine, Astor pensa que Alhon ven del nom d'òme Allius (el lo considèra latin), ambe'l sufixe -onem. Segon Patrici Pojada, l'element Mont es clar. Lo segond element es lo nom del país d'Alion (grafia de l'autor), que compren quatre vilatges, Montalhon, Pradas, Comuns e Camurac. Un vilatge de Catalonha, Alió sembla exactament lo meteis nom que (país d') Alhon, mes segon Coromines, es un nom que ven de l'arabi al-uyun, la font (donc, cap de ligam ambe Montalhon [o Coromines s'engana]). Sense precisar lo nom de persona a son origina, Montalhon es lo mont de la senhoriá d'Alhon. Pr'amor de las fòrmas ancianas e coma per Ax, P. Pojada causís la grafia Montalion e pas Montalhon. Mes las causidas graficas dependon de règlas generalas e non pas del compòrtament e de las costumas dels escribas medievals per tala o tala localitat.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | (2026) | Jean Clergue | divèrs esquèrra | retirat |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Ax; es ara del canton de Haute Ariège (en francés), donc de Nauta Arièja.

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 143 | 336 | 360 | 315 | 319 | 343 | 318 | 319 | 300 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 290 | 277 | 279 | 273 | 258 | 247 | 243 | 227 | 206 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 170 | 180 | 180 | 144 | 113 | 112 | 111 | 101 | 71 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 49 | 45 | 37 | 20 | 27 | 14 | 10 | 17 | 25 |
| 2009 | 2010 |
| 32 34 | 32 34 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 17 abitants e la densitat èra de 1,97 ab/km².

## Véser tanben

* Comunas d'Arièja

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 3 Patrici Poujade, Dictionnaire toponymique de l'Ariège, ed. IEO d'Arièja, 2021, p. 287-289
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 469
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 297
* Portal de Lengadòc